Държавен вестник, бр. 71, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  71
нени условията, предвидени от договарящата 
страна в съответствие с член 65, алинея 2 и 
член 67, алинея 3;
(б) може да предвиди всяко лице, което 
добросъвестно използва или е извършило ефек­
тивна и сериозна подготовка за използване на 
изобретението в тази страна, което използване 
не би представлявало нарушение на заявката 
или патента в оригиналния превод, да може 
след влизането в сила на коригирания превод 
да продължи да използва изобретението в 
дейността си или за нуждите на тази дейност 
без заплащане.“
27. Член 75 се изменя така:
„Член 75
Подаване на европейска патентна заявка
(1) Европейската патентна заявка може 
да се подаде:
(а) в Европейското патентно ведомство, или
(б) в централното ведомство по индус­
триална собственост или друг компетентен 
орган на договаряща страна, ако законода­
телството на тази страна предвижда това и 
при спазване на член 76, алинея 1; всяка така 
подадена заявка има същото действие, както 
ако е подадена на същата дата в Европейското 
патентно ведомство.
(2) Алинея 1 не препятства прилагането 
на правни или административни разпоредби, 
които в договарящите страни:
(а) се прилагат по отношение на изобре­
тения, за които поради естество на техния 
предмет не може да бъде съобщено в чужбина 
без предварително разрешение от компетент­
ните органи на дадената страна, или
(б) предвиждат, че всяка заявка трябва да 
се подаде първо в национален орган или с 
предварително разрешение директно в друг 
орган.“
28. Член 76 се изменя така: 
„Член 76
Разделени европейски заявки
(1) Всяка разделена европейска заявка се 
подава директно в Европейското патентно 
ведомство съгласно Правилника за прилага­
не. Предметът на такава заявка не трябва да 
излиза извън обхвата на по-ранната заявка, 
както е подадена; ако това условие е изпъл­
нено, разделената заявка се счита за подадена 
на датата на подаване на по-ранната заявка, 
като ползва всички приоритетни права.
(2) Всички договарящи страни, посочени 
в по-ранната заявка до подаването на раз­
делената европейската заявка, се считат за 
посочени в разделената заявка.“
29. Член 77 се изменя така:
„Член 77
Препращане на европейски патентни заявки
(1) Централното ведомство по индус­
триална собственост на всяка договаряща 
страна препраща в Европейското патентно 
ведомство всички подадени в него или в друг 
компетентен орган на тази страна европейски 
патентни заявки в съответствие с Правилника 
за прилагане.
(2) Европейски патентни заявки, чийто 
предмет е засекретен, не се препращат в 
Европейското патентно ведомство.
(3) Европейска патентна заявка, която 
не е препратена в Европейското патентно 
ведомство в определения срок, се счита за 
оттеглена.“
30. Член 78 се изменя така: 
„Член 78
Изисквания към европейската патентна заявка
(1) Европейската патентна заявка трябва 
да съдържа:
(a) искане за издаване на европейски патент;
(б) описание на изобретението;
(в) една или повече претенции;
(г) чертежите, посочени в описанието и 
претенциите;
(д) реферат,
и да отговаря на предвидените в Правил­
ника за прилагане изисквания.
(2) За европейската патентна заявка се 
заплаща такса за подаване и такса за проуч­
ване. Ако таксата за подаване или таксата за 
проучване не са платени в определения срок, 
заявката се счита за оттеглена.“
31. Член 79 се изменя така: 
„Член 79
Посочване на договарящи страни
(1) Всички договарящи страни, членки на 
тази конвенция към датата на подаване на 
европейската патентна заявка, се считат за 
посочени в искането за издаване на европей­
ски патент.
(2) За посочването на договаряща страна 
се плаща такса за посочване.
(3) Посочването на договаряща страна 
може да бъде оттеглено по всяко време до 
издаването на европейския патент.“
32. Член 80 се изменя така: 
„Член 80
Дата на подаване
Датата на подаване на европейската па­
тентна заявка е датата, на която са изпълнени 
всички изисквания, посочени в Правилника 
за прилагане.“
33. Член 86 се изменя така:
„Член 86
Такси за поддържане на европейска патентна 
заявка
(1) Таксите за поддържане на европейска 
патентна заявка се плащат на Европейското 
патентно ведомство в съответствие с Правил­
ника за прилагане. Тези такси са дължими за 
третата и всяка следваща година считано от 
датата на подаване на заявката. Ако такса за 
поддържане не бъде платена своевременно, 
заявката се счита за оттеглена.